वीरेन्द्र युवराज हुँदादेखि नै चिकित्सकीय सेवा दिइरहेका उनले २०५३ सालमा औपचारिक रुपमा ‘शाही चिकित्सक’को उपाधि पाए । २०५९ जेठ १९ गते राज परिवार हत्याकान्ड भएपछि उनले सेवाबाट अवकाश लिए । उनी ६० वर्षे उमेर हद लागेर सेवाबाट ६ वर्षअघि नै रिटायर्ड भइसकेका थिए, तर शाही चिकित्सकका रुपमा दुई–दुई वर्ष करार थप गर्दै सेवारत थिए । राजाको सेवा गर्दै आएका उनी आफ्नै मामाका छोराहरुको लगानीमा सञ्चालित ब्लुक्रस हस्पिटलमा रैतीको सेवामा समर्पित भए। उक्त अस्पताको मेडिकल डाइरेक्टरबाट केही समयअघि मात्रै विश्राम लिएका उनले अझै बिरामी भने जाँचिरहेका छन् ।
